Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: A természet védelmérõl szóló 1996. évi LIII. törvény
Paragraph Index: 641

A természet védelmérõl szóló 1996. évi LIII. törvény Európa egyik legkorszerûbb természetvédelmi jogszabályaként rendelkezik a hazai természeti értékek, a biológiai sokféleség megõrzésérõl és védelmérõl. A törvény végrehajtásaként 6 kormányrendelet, 9 miniszteri rendelet, 44 védetté nyilvánító miniszteri rendelet, 9 erdõrezervátummá nyilvánító miniszteri rendelet, 2 közös miniszteri rendelet és 3 jelentõs miniszteri tájékoztató készült el, és több jogszabály kihirdetés elõtt áll. 2002-tõl immáron tíz nemzetipark-igazgatóságból álló egységes szervezet biztosítja a hatékony és összehangolt természetvédelmi munkát. A Nemzeti Természetvédelmi Alapterv (1997—2002) idõszakában számos, európai összehasonlításban is jelentõs eredmény született. Jelenleg Magyarország területének 9,2%-a egyedi jogszabállyal védett természeti terület. A védett természeti területek száma és kiterjedése, ha nem is az Országgyûlés által elfogadott alaptervben meghatározottak szerint, de növekedett. Az 1997-ben nyilvántartott, országos és helyi jelentõségû, egyedi jogszabállyal védett 2003/142. szám természeti területek kiterjedéséhez képest a növekedés mintegy 70 000 hektár. A hazai 695 védett növényfaj közül 63 fokozott védelmet élvez. Új elem a több mint 50 szárazföldi moha védelme is (2001-ig csak a hazánkban ismert tõzegmohafajok voltak védettek). A védett állatfajok száma jelenleg 965, közülük 137 fokozott védelem alatt áll. Elõször fordult elõ a hazai jogalkotásban, hogy az ökoszisztémák mûködése szempontjából nélkülözhetetlen életközösségek is védetté váltak, például a különleges értéket képviselõ hangyafajok hangyabolyai. Az EU-jogharmonizáció kapcsán összesen 1066 faj, 498 növény- és 568 állatfaj közösségi védelmét hirdették ki hazai jogszabályban (az állatfajok közül 22 puhatestû, 24 ízeltlábú, 1 tüskésbõrû, 7 hal, 38 kétéltû, 70 hüllõ, 330 madár és 76 emlõs). Élettelen természeti értékeink körébõl „ex lege”-védelem alatt áll a közel 3700 ismert barlang, közülük 132 fokozott védelmet élvez. Az 1997. óta hasonlóképpen „ex lege”-védelem alatt álló források, víznyelõk, kunhalmok és földvárak együttes száma meghaladja a 4000-et. Magyarország aktív nemzetközi kapcsolatokat tart fenn, mind a környezõ, mind az európai uniós országokkal. Részes felei vagyunk a régiónkat érintõ legfontosabb természetvédelmi egyezményeknek, melyekkel kapcsolatban számos konkrét cselekvési programban veszünk részt, és biztosítjuk az elõírt védelmi követelményeket. Az európai uniós csatlakozást megelõzõ feladatok teljesítéséhez PHARE-támogatást kapott a magyar állami természetvédelem. 2001-tõl az európai uniós LIFE Nature program keretében a magyar pályázók elõtt is megnyílt az út az uniós támogatások elnyerésére. A társadalmi és gazdasági átalakulás hatása a természetvédelemre A rendszerváltást követõen a földtulajdoni szerkezet teljesen átalakult: a nagy kiterjedésû, összefüggõ területek többé-kevésbé felaprózódtak. Az új tulajdonosok gyakran az elõzõ gazdálkodási módnál intenzívebb területhasználatot követtek, illetve nagyon gyakori volt az is, hogy a korábbi földhasználati módot megváltoztatták, például a gyepet szántóvá alakították. A gazdasági tevékenység fellendülésével jelentõsen növekedett a zöldmezõs beruházások száma és kiterjedése, új utak, autópályák épültek. A folyamatosan emelkedõ életszínvonal együtt jár a növekvõ szabadidõvel, ezért az emberek szívesen töltik idejüket természetjárással. Ugyancsak egyre nagyobb az igény arra, hogy bizonyos tömegrendezvényeket a természetben tartsanak. Emiatt a természeti környezet — különösen a tavak, folyók — terhelése növekedett, és a nagyobb városokat övezõ erdõk zavarása is fokozódott. Ezek a hatások együttesen mind nagyobb veszélyt jelentenek az évezredes emberi tájátalakító tevékenység következtében amúgy is jelentõsen zsugorodott természetes és természetszerû élõhelyekre. További fenyegetettséget jelenthet a növekedõ beruházási kedv és aktivitás is. A földtulajdoni szerkezet és a földhasználati módok változásával — a természetvédelmi földhasználat kialakulásával — azonban kedvezõ folyamatok is megindultak, például a gyenge termõképességû területeken a tulajdonosok fokozatosan felhagynak a gazdálkodás erõltetésével. Az intenzív gazdálkodásból kikerülõ további területek lehetõséget kínálnak a természetvédelmi, vidékfejlesztési és extenzív agrárgazdálkodási célok összehangolására, a meglévõ tervek újragondolására, a korábban megsemmisített élõhelyek visszaalakítására is (például a tiszai árvízvédelem módjának átértékelése a természetvédelem szempontjainak figyelembevételével). A Nemzeti Természetvédelmi Alapterv ezen kihívásokra keresi a választ, annak érdekében, hogy a társadalom fejlõdése és a természeti értékek megõrzése egyszerre legyen biztosítható, hogy a fenntartható fejlõdés jellemezze a természeti erõforrásokkal történõ gazdálkodást. Az Európai Unióhoz történõ csatlakozás nagy lehetõségeket kínál a természetvédelem számára. A pannon régió ugyanakkor jelentõs ökoturisztikai vonzásával számottevõ gazdasági értéket is képvisel. A célok és prioritások meghatározása A Nemzeti Természetvédelmi Alapterv 2003. és 2008. közötti idõszakának egyik legfontosabb célkitûzése az Európai Unióhoz történõ csatlakozással együtt járó feladatok maradéktalan ellátása. Fontos, hogy a táj- és természetvédelmi szempontrendszer — az Európai Unió elfogadott szakmapolitikájával összhangban — beépüljön az egyes természeti erõforrásokat hasznosító ágazatok mûködésébe, és hogy az erõforrások hasznosítását a fenntarthatóság követelményeinek megfelelõen szabályozzák. Nyilvánvaló, hogy a természetvédelem korai, ún. rezervátumszemléletét egy modern, dinamikus természetvédelmi megközelítésnek, természethasználatnak kell majd felváltania, miközben a különleges értékek körül kialakított védett területeket — rezervátumokat — meg kell õrizni. Ennek érdekében a védett természeti területek hálózatát és ezek védõövezeteit a természeti területeket, a természeti területekként nyilvántartott területeket, a Natura 2000-területeket, az ökológiai (zöld-) folyosókat és a természetközeli területeket is magában foglaló nemzeti ökológiai hálózat mint teljes körû rendszer átfogó védelmével szükséges biztosítani. Az említett területi védelmen túl nagy nemzeti programjaink, így például a Nemzeti Agrár-környezetvédelmi Program, a Nemzeti Erdõstratégia és az uniós Víz Keretirányelv hazai megvalósítása biztosíthatja majd hazánk természeti értékeinek, tájainak hosszú távú megõrzését. Mind a területi védelem, mind az ágazati programok segítségével el kell érni, hogy a tervezési idõszak alatt számottevõen mérséklõdjön, illetve megálljon a fajok, élõlényközösségek, élõhelyek és tájak sokféleségének csökkenése. A következõ hat év legfontosabb feladatai: — a védett természeti területek hálózata kialakításának folytatása; — a védett természeti területek és tájak állapotának megõrzése, javítása; — kezelési tervek kidolgozása és megvalósítása, természetvédelmi tervek készítése és érvényesítése; 2003/142. szám — a vagyonkezelõi jog megszerzése a lehetõ legtöbb védett természeti területen, különösen a védelmi szint helyreállítása során; — a vagyonkezelési tevékenység koncepcionális megalapozása és szabályozása; — élõhely- és tájrehabilitáció; — a védett és védelemre tervezett földterületek ingatlan-nyilvántartási adatainak rendezése, különös tekintettel a nemzetipark-igazgatóságok vagyonkezelésébe kerülõ területekre; — táj- és természetvédelmi beavatkozásokat megalapozó kutatások; — a szolgalmi és vagyoni jogok (különleges rendeltetésû vadászati és halászati kíméleti területek) felülvizsgálata, megváltása; — a biodiverzitás megõrzését biztosító átfogó programok mûködtetése; — a nemzeti biodiverzitás-stratégia és -akcióprogram (NBSAP) elfogadása; — a nemzeti ökológiai hálózat kijelölése és védelme; — a természeti területek jegyzékének összeállítása és kihirdetése; — a Nemzeti Agrár-környezetvédelmi Program kiterjesztése a természeti értékek fennmaradása érdekében; — a természetvédelmi célú monitorozás folytatása; — az erdõk természetvédelmi és közjóléti funkcióinak erõsítése; — a kártalanítás és a támogatás intézményének bevezetése; — a társadalmi szervezetek, önkormányzatok bevonása az állami természetvédelmi feladatok ellátásába; — az egyedi tájértékek kataszterezése, védelmük biztosítása, az általános tájvédelem hatékonyságának növelése; — a veszélyeztetett fajokra vonatkozó védelmi tervek kidolgozása és megvalósítása az állományok megõrzése érdekében; — a barlangok és földtani-felszínalaktani értékek meg- õrzése, kataszterezése; — a természetvédelmi területi szervek létszámfejlesztése; — a természetvédelmi információs és nyilvántartási rendszerek fenntartása, fejlesztése; — Az EU-csatlakozással összefüggésben a Natura 2000 hálózat kialakítása, valamint az uniós Víz Keretirányelv természetvédelmi feladatainak megvalósítása; — a Magyarország által ratifikált nemzetközi egyezményekbõl adódó kötelezettségek maradéktalan teljesítése, azaz = a nemzetközi jelentõségû vadvizekrõl, különösen mint a vízimadarak tartózkodási helyérõl szóló ramsari egyezmény, = a világörökség-egyezmény, = a veszélyeztetett vadon élõ állat- és növényfajok nemzetközi kereskedelmérõl szóló washingtoni egyezmény, = a vándorló vadon élõ állatfajok védelmérõl szóló bonni egyezmény, = az európai, vadon élõ állatok, növények és élõhelyeik védelmérõl szóló berni egyezmény, és = a biológiai sokféleség biztosításának érdekében létrejött egyezmény alapján hazánkra háruló feladatok végrehajtása; — a természetvédelem társadalmi elismerésének növelése; — kommunikációs stratégia kidolgozása és megvalósítása; — az ökoturizmus koncepciójának kidolgozása, a szolgáltatások javítása; — a védett természeti területek bemutatása és ismeretterjesztés; — a természetvédelmi „jeles napok” megrendezése; — a környezeti nevelés, oktatás, szemléletformálás és a társadalmi kapcsolatok fejlesztése; — honlapok készítése, folyamatos aktualizálása. A megvalósítás eszközei Jogi eszközök Folytatni kell a természet védelmérõl szóló 1996. évi LIII. törvénybõl fakadó jogalkotási kötelezettségek teljesítését, illetve a jogalkotás korszerûsítésébõl és a közösségi jogharmonizációból következõ feladatok megvalósítását. Források biztosítása A természet- és tájvédelem elsõdlegesen állami és önkormányzati feladat, de örvendetes módon hazánkban is egyre nagyobb mértékben vesznek részt e feladatok ellátásában a különbözõ szervezõdésû társadalmi és szakmai szervezetek, önkormányzati intézmények, magánszemélyek. A természetvédelmi feladatok ellátásához elsõdlegesen az állami forrásokat kell igénybe venni. A Nemzeti Természetvédelmi Alapterv részletesen meghatározza, hogy az egyes feladatok ellátásához mekkora forrás szükséges. (A források származásának bemutatását a Nemzeti Környezetvédelmi Program megfelelõ fejezetei tartalmazzák.) Az állami források vonatkozásában fontos hangsúlyozni, hogy ezeket nem kizárólag a Környezetvédelmi és Vízügyi Minisztérium, hanem a feladat jellegétõl függõen más tárcák költségvetésében szükséges szerepeltetni. A meghatározott forrásigények az optimális (a feladatok teljes körû) megvalósítására vonatkoznak, szûkösebb források esetén az elvégzendõ feladatokat arányosan csökkentve, éves tervekre lebontva kell meghatározni. Társadalmi támogatottság növelése Az emberi tevékenység kezdetén a természeti erõforrások látszólag korlátlan mértékben álltak rendelkezésre, és hasznosításuk ennek megfelelõen alakult. A több ezer éves emberi tevékenység hatására környezetünk nagymértékben átalakult, napjainkban a természeti erõforrásokhoz fûzõdõ kapcsolatunkat jelentõsen át kell értékelnünk. Alapvetõ célkitûzés, hogy részben a jelenlegi, de elsõsorban a következõ generációk környezeti tudatosságát jelentõsen befolyásoljuk, az ökológiai szemléletet természe- 2003/142. szám tessé, mindennapivá tegyük. Ehhez a hazai természetvédelem meglévõ infrastruktúrája kiváló lehetõséget nyújt. 5.1. Bevezetés A biológiai és táji sokféleség védelme az utóbbi évtizedekben a globális és az európai környezeti politika egyik központi kérdésévé vált. A természet- és környezetvédelem elõtérbe kerülését több tényezõ motiválta, mindenekelõtt annak felismerése, hogy mi magunk is a biológiai sokféleség részei vagyunk. A másik fõ szempont a gazdasági érdekeltség, hiszen természeti erõforrásaink a Föld rohamosan növekvõ népességének felbecsülhetetlen táplálékforrást, megújítható energiát, illetve több milliárd ember számára megélhetést biztosító nyersanyagot jelentenek. Ugyanakkor egyre inkább felismert tény, hogy a sokféleség szerepe a környezeti állapotot befolyásoló folyamatok alakulásában is elsõdleges, a globális felmelegedéstõl kezdve az árvizek és aszály sújtotta térségek kialakulásán át a térségi, helyi, sõt a lakókörnyezet állapotának, minõségének befolyásolásáig. Ebbõl következõen a természeti, biológiai sokféleség védelme ma már nem csupán a természetvédelem feladata, hanem ezt minden, a környezetre hatást gyakorló tevékenységbe integrálni kell. A biológiai sokféleség megõrzésében, javításában elért eredmények és sikerek a természetvédelem egyetemes célján kívül minden társadalmi és gazdasági érdekcsoportnak, az egyes embernek, közvetve vagy közvetlenül, rövid vagy hosszú távon, de biztosan a javára válnak. A természetvédelem célkitûzéseinek ágazati integrációja a fejlett világban ma már mindenhol alapvetõ elvárás. Nemcsak azért, mert a természetvédelmi állami és önkormányzati szakapparátus, illetve a társadalmi szervezetek ereje és aktivitása sohasem elegendõ egymagában minden környezet- és természetvédelmi probléma kezelésére, hanem azért is, mert a természeti örökség megõrzését veszélyeztetõ tényezõk egyre több területen jelentkeznek. Ilyen kedvezõtlen folyamat például a természetes élõhelyek arányának drasztikus csökkenése. A növekvõ és differenciálódó területhasznosítási igények következtében a természetes élõvilág élettere töredékére csökkent, és napjainkra a gazdaságosan már nem hasznosítható területekre szorult vissza. A természetes élõhelyek közötti kapcsolatok a beékelõdõ területhasználatok „ökológiai gát” hatása miatt vészesen lecsökkentek, a természetes élõhelyek többsége felaprózódott, és elszigetelõdött. Magyarországon egyes területhasználati módok (például folyószabályozás, ármentesítés, belvízrendezés) következtében számos, korábban nagy kiterjedésû, jellegzetes élõhelytípus átalakult, vagy területe jelentõsen csökkent. A környezeti terhelések (víz-, talaj-, levegõ-, zajszennyezés stb.) tovább rontották a vadon élõ élõvilág életfeltételeit. A természetes élõhelyek csökkenése és az élõvilág elszegényedése az egyes ágazati tevékenységekhez kötõdik. A környezet- és természetvédelmi szempontok érvényesítése azonban az ágazati politikákban évtizedekig nem valósult meg kellõ mértékben, mivel e kérdések nem kaptak megfelelõ súlyt a döntések során. A kilencvenes évek elsõ felében az ipari tevékenység visszaesése és a nagyüzemi termelés hanyatlása összességében kedvezett természeti környezetünk regenerálódásának, természeti és táji értékeink fennmaradásának. A gazdaság élénkülésével korszerûbb technológiák honosodtak meg, melyek alkalmazása a korábbiakhoz képest általában csökkentette a természeti rendszerek környezeti terhelését és szennyezését. E javuló tendenciához az EU követelményeit is integráló, új jogi és gazdasági szabályozási eszközök alkalmazása szintén jelentõs mértékben hozzájárult. A gazdasági fellendülés azonban új veszélyeket is felszínre hozott. Az ország meghatározó területén jellemzõ mezõ- és erdõgazdálkodás, a tulajdonosi kezelõi és használói szerkezet gyökeresen megváltozott, a szükséges birtokrendezés elmaradt, a jelenlegi gazdálkodók nagy részének nem voltak meg a korszerû környezetvédelmi ismeretei, a tõkehiány miatt a rövid távú profitszerzés került elõtérbe. Az alulfinanszírozott önkormányzatok területhasznosítási politikája — az ún. zöldmezõs beruházások szorgalmazása és a területfejlesztési politika keretében elõirányzott infrastrukturális fejlesztések — a természeti vagy természetközeli területek újabb hányadának elvesztését vonta maga után. Mindezek együttesen kedvezõtlenül befolyásolták a természetvédelem érdekérvényesítési lehetõségeit. A magyar természetvédelem története világosan elkülönülõ szakaszokra osztható. Kezdetben a veszélyeztetett fajok megõrzése és a különleges természeti értékeket magukban foglaló területek védetté nyilvánítása volt a világszerte (így nálunk is) alkalmazott gyakorlat; késõbb a nagyobb kiterjedésû, értékekben gazdag, jelentõs biológiai sokféleséggel rendelkezõ természeti területek is természetvédelmi oltalomban részesültek. Az elmúlt három évtized alatt kialakult a védett természeti területek hazai hálózata. Napjainkra világossá vált, hogy az ember tájléptékû átalakító tevékenységének hatására olyan mértékû a természet pusztulása, hogy már nem elegendõ az egyes fajok védetté nyilvánítása, illetve a védett területek hálózatának kialakítása és fenntartása. Ahhoz, hogy akár Magyarországon, akár Európában a természeti értékek további fogyatkozása megálljon, sürgõsen át kell térnünk a természeti erõforrások fenntartható módon történõ használatára. Ez azt jelenti, hogy a természetvédelem szempontjait be kell építeni valamennyi ágazat stratégiájába, hosszú és rövid távú terveibe és gyakorlati tevékenységébe. Ez a megközelítés összhangban van az Európai Unió Fenntartható Fejlõdés Stratégiájával és 6. Környezetvédelmi Akcióprogramjával is. Az EU-csatlakozás keretében a környezeti hatásvizsgálati rendszer módosítása, az új agrár-környezetvédelmi program és a vidékfejlesztés együttes elõtérbe kerülése, a vízgazdálkodás egészét átható és az ökológiai kívánalmakat hangsúlyozó közösségi keretirányelv, valamint a természetvédelmi irányelvek bevezetése ugyanakkor új perspektívákat nyit a természetvédelem számára. 2003/142. szám Magyarország 2004-ben az Európai Unió tagja lesz. Az uniós szabályoknak való megfelelés a természetvédelem számára új feladatok egész sorát jelenti. A vadon élõ madarak védelmérõl szóló 79/409/EGK irányelv (madárvédelmi irányelv), valamint a természetes élõhelyek, a vadon élõ állatok és növények védelmérõl szóló 92/43/EGK irányelv (élõhelyvédelmi irányelv) alapján ki kell jelölni a közösségi jelentõségû természeti területeket, az ún. Natura 2000-területek hálózatát. A veszélyeztetett vadon élõ állat- és növényfajok nemzetközi kereskedelmérõl szóló egyezmény hazai végrehajtását is az EU elõírásaihoz kell igazítani, ami jelentõs intézményfejlesztést tesz szükségessé. Az új lehetõségek kihasználásához, az érdekérvényesítéshez, az ország különleges természeti és táji értékeinek megõrzéséhez és az ehhez szükséges társadalmi konszenzus kialakításához a természetvédelem szakterülete sem nélkülözheti stratégiájának kialakítását, szakmapolitikájának megfogalmazását.

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes